ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയും റഷ്യന് ഫെഡറേഷന് പ്രസിഡന്റും ടെലിഫോണില് സംസാരിച്ചു
റഷ്യന് ഫെഡറേഷന് പ്രസിഡന്റ് ബഹുമാനപ്പെട്ട ശ്രീ. വ്ളാദിമിര് വി.പുടിനുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു. കോവിഡ്-19 മഹാവ്യാധിയുടെ പശ്ചാത്തലത്തിലുള്ള ലോക സാഹചര്യത്തെക്കുറിച്ച് ഇരു നേതാക്കളും ചര്ച്ച ചെയ്തു.
(റഷ്യയില് രോഗം നിമിത്തം ബുദ്ധിമുട്ടുന്ന എല്ലാവരും വേഗം സുഖം പ്രാപിക്കട്ടെ എന്നാശംസിച്ച പ്രധാനമന്ത്രി, രോഗത്തെ നേരിടുന്നതിനു പ്രസിഡന്റ് പുടിന്റെ നേതൃത്വത്തില് റഷ്യ നടത്തുന്ന പോരാട്ടം വിജയിക്കുമെന്ന പ്രത്യാശ പ്രകടിപ്പി്ക്കുകയും ചെയ്തു.
കോവിഡ്-19നെ പ്രതിരോധിക്കാന് ഇന്ത്യ കൈക്കൊണ്ട നടപടികള് വിജയിക്കട്ടെ എന്ന ആശംസ പ്രധാനമന്ത്രിക്കു പ്രസിഡന്റ് പുടിന് നേര്ന്നു.
ആരോഗ്യം, വൈദ്യശാസ്ത്രം, ശാസ്ത്രീയ ഗവേഷണം, മാനുഷിക കാര്യങ്ങള്, ആഗോള സമ്പദ്വ്യവസ്ഥയില് സൃഷ്ടിക്കുന്ന പ്രത്യാഘാതങ്ങള് എന്നിവ ഉള്പ്പെടെ വലിയ ആഗോള പ്രതിസന്ധി സൃഷ്ടിക്കുന്ന എല്ലാ വെല്ലുവിളികളും നേരിടുന്നതിനായി കൂടുതല് ചര്ച്ചകള് നടത്താനും സഹകരിക്കാനും ഇരു നേതാക്കളും പരസ്പരം സമ്മതിച്ചു. ജി20 ചട്ടക്കൂടിനുള്ളില് ഉള്പ്പെടെ, കോവിഡ്-19നെതിരെ പോരാടുന്നതിനായി രാജ്യാന്തര സഹകരണം വളരെ പ്രസക്തമാണെന്ന് ഇരുവരും ഊന്നിപ്പറഞ്ഞു.
റഷ്യയിലുള്ള ഇന്ത്യന് വിദ്യാര്ഥികളുടെ ക്ഷേമം ഉറപ്പാക്കുന്നതില് റഷ്യന് അധികൃതര് കാട്ടുന്ന സഹകരണത്തെ പ്രശംസിച്ച പ്രധാനമന്ത്രി, സഹകരണം തുടരുമെന്ന പ്രതീക്ഷ പ്രകടിപ്പിച്ചു. ഇക്കാര്യത്തില് എല്ലാ സഹായവും പ്രസിഡന്റ് പുടിന് ഉറപ്പുനല്കി. റഷ്യന് പൗരന്മാരുടെ ക്ഷേമത്തിനും ആവശ്യമനുസരിച്ചുള്ള മടക്കയാത്രയ്ക്കും ഇന്ത്യന് അധികൃതര് എല്ലാ വിധത്തിലും സൗകര്യം ഒരുക്കുമെന്നു പ്രസിഡന്റിനോടു പ്രധാനമന്ത്രി പറഞ്ഞു.
ഊഷ്മളവും കാലത്തെ അതിജീവിച്ചതുമായ ഉഭയകക്ഷി ബന്ധത്തിന്റെ ഗതിയും ഊഷ്മളതയും നിലനിര്ത്തുന്നതിനായി പരസ്പരമുള്ള സഹകരണം തുടരാന് ഇരു നേതാക്കളും സമ്മതിച്ചു. ഈ വര്ഷം പരസ്പരം കണ്ടു സംവദിക്കാന് സാധിക്കുന്ന ഒട്ടേറെ അവസരങ്ങളെ പ്രതീക്ഷാപൂര്വം കാത്തിരിക്കുന്നതായി ഇരുവരും വ്യക്തമാക്കി.
കൃഷി മന്ത്രാലയം
ദേശീയ റാബി കാമ്പെയ്ൻ 2020 ന് കേന്ദ്ര കൃഷി മന്ത്രി നരേന്ദ്ര സിംഗ് തോമർ തുടക്കം കുറിച്ചു
കോവിഡ് -19 മഹാമാരി സൃഷ്ടിച്ച പ്രതികൂല സാഹചര്യങ്ങളിലും 2019-20 കാലയളവിൽ 296.65 ദശലക്ഷം ടൺ ഭക്ഷ്യധാന്യ ഉൽപാദനം നടത്തിയതിന് കർഷകരെയും സംസ്ഥാന സർക്കാരുകളെയും കേന്ദ്ര കൃഷി മന്ത്രി നരേന്ദ്ര സിംഗ് തോമർ അഭിനന്ദിച്ചു.ഈ വർഷം ഇന്ത്യൻ കാർഷിക ചരിത്രത്തിലെ ഒരു നാഴികക്കല്ലായി മാറി. ഈ വർഷം 11-09-2020 വരെയുള്ള കാലയളവിൽ ഖാരിഫ് വിളകൾ വിതച്ചിരിക്കുന്നത് 1113 ലക്ഷം ഹെക്ടറിലാണ്.സാധാരണ വിതയ്ക്കുന്നതിനേക്കാൾ 46 ലക്ഷം ഹെക്ടർ കൂടുതലാണിത്.
2020-21 ലെ ഖാരിഫ് കൃഷിയുടെ പുരോഗതിയും റാബി കൃഷിയുടെ പദ്ധതി അവലോകനവും നിർവ്വഹിക്കുന്നതിനായി ഇന്ന് ചേർന്ന റാബി കാമ്പെയ്ൻ-2020,ദേശീയ സമ്മേളനത്തിൽ സംസാരിക്കുകയായിരുന്നു അദ്ദേഹം.
ആകെ വിള ഉത്പാദനത്തിന്റെ പകുതിയിലധികവും സംഭാവന ചെയ്യുന്ന പ്രധാന സീസണാണ് റാബി. ഓരോ സീസണിനും മുമ്പുള്ള തയ്യാറെടുപ്പുകൾ വിലയിരുത്തുന്നതിനും ആവശ്യമായവയുടെ ലഭ്യത സമയബന്ധിതമായി ഉറപ്പുവരുത്തുന്നതിനുമാണ് ദേശീയ സമ്മേളനങ്ങൾ നടത്തി വരുന്നത്. ഇത്തവണ നല്ല മഴ ലഭിക്കുകയും ജലസംഭരണികൾ നിറഞ്ഞിരിക്കുകയും ചെയ്യുന്നത് കാർഷിക മേഖലയ്ക്ക് മികച്ച അവസരം പ്രദാനം ചെയ്യുന്നു.
2020-21 കാലയളവിൽ 301 ദശലക്ഷം ടൺ ഭക്ഷ്യധാന്യ ഉൽപാദനമാണ് സമ്മേളനംലക്ഷ്യമിട്ടിരിക്കുന്നത്. ഭക്ഷ്യ എണ്ണകളുടെ ഇറക്കുമതി കുറയ്ക്കുന്നതിന്, തദ്ദേശീയമായ എണ്ണക്കുരുക്കളുടെ ഉത്പാദനത്തിനും ഓയിൽ പാം തോട്ടങ്ങൾക്കും ഊന്നൽ നല്കാൻ തീരുമാനിച്ചിട്ടുണ്ട്.ഈ റാബി സീസണിൽ എണ്ണക്കുരുവായ കടുകിന് പ്രാധാന്യം നൽകും.
കേന്ദ്ര സഹമന്ത്രിമാരായ ശ്രീ പുരുഷോത്തം രൂപാല, ശ്രീ കൈലാഷ് ചൗധരി തുടങ്ങിയവർ ചടങ്ങിൽ പങ്കെടുത്തു.
പ്രധാനമന്ത്രിയുടെ ഓഫീസ്
മാരിടൈം ഇന്ത്യ ഉച്ചകോടി 2021 മാര്ച്ച് 2 ന് ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി മാര്ച്ച് 2 ന് വീഡിയോ കോണ്ഫറന്സിംഗിലൂടെ 'മാരിടൈം ഇന്ത്യ ഉച്ചകോടി 2021' ഉദ്ഘാടനം ചെയ്യും.
മാരിടൈം ഇന്ത്യ ഉച്ചകോടി 2021 നെക്കുറിച്ച്
കേന്ദ്ര തുറമുഖം, ഷിപ്പിംഗ്, ജലപാത മന്ത്രാലയത്തിന്റെ ആഭിമുഖ്യത്തില് 2021 മാര്ച്ച് 2 മുതല് മാര്ച്ച് 4 വരെ മാരിടൈം ഇന്ത്യ ഉച്ചകോടി 2021 സംഘടിപ്പിക്കും. www.maritimeindiasummit.in എന്ന വെര്ച്വല് പ്ലാറ്റ്ഫോമിലൂടെയാണ് പരിപാടി സംഘടിപ്പിക്കുന്നത്.
(അടുത്ത ദശകത്തില് ഇന്ത്യയുടെ മാരിടൈം മേഖലയ്ക്കുള്ള ഒരു മാര്ഗ്ഗരേഖയ്ക്ക് രൂപം നല്കുന്ന ഉച്ചകോടി ആഗോള മാരിടൈം മേഖലയില് ഇന്ത്യയെ മുന്നിലെത്തിക്കാന് ശ്രമിക്കുകയും ചെയ്യും. നിരവധി രാജ്യങ്ങളില് നിന്നുള്ള പ്രമുഖ പ്രഭാഷകര് ഉച്ചകോടിയില് പങ്കെടുക്കും. ഇന്ത്യന് മാരിടൈം രംഗത്തെ നിക്ഷേപ സാധ്യതകളും നിക്ഷേപങ്ങളും പര്യവേക്ഷണം ചെയ്യുന്ന മൂന്ന് ദിവസത്തെ ഉച്ചകോടിയില് ഡെന്മാര്ക്കാണ് പങ്കാളി രാജ്യം.
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ 10.5 ലക്ഷത്തിലധികം കോവിഡ് പരിശോധനകൾ: ഒരൊറ്റ ദിവസത്തെ ഉയർന്ന ടെസ്റ്റു റെക്കോർഡിൽ ഇന്ത്യ
കോവിഡ് -19 നെതിരായ പോരാട്ടത്തിൽ ഇന്ത്യ ഒരു നിർണായക നാഴികക്കല്ല് കൂടി പിന്നിട്ടു. കഴിഞ്ഞ 24 മണിക്കൂറിനുള്ളിൽ 10,55,027 ടെസ്റ്റുകൾ നടത്തിയപ്പോൾ, പ്രതിദിനം 10 ലക്ഷത്തിലധികം സാമ്പിളുകൾ പരീക്ഷിക്കാനുള്ള ദേശീയ രോഗനിർണയ ശേഷി ഇന്ത്യ കൂടുതൽ ശക്തമാക്കി. ഇതോടെ ആകെ ടെസ്റ്റുകൾ 4.14 കോടി  കടന്നു.
പരിശോധനാ ശേഷി, ക്യുമുലേറ്റീവ് ടെസ്റ്റുകൾ എന്നിവയിലെ വർദ്ധനവ് ഓരോ ദശലക്ഷം ജനസംഖ്യയിലുമുള്ള പരിശോധനയ്ക്കുള്ള  ഉയർച്ചയ്ക്ക് കാരണമായി. അവ ഇന്ന് 30,044 ആണ്.
“കോവിഡ് -19 ന്റെ സന്ദർഭത്തിൽ പൊതുജനാരോഗ്യവും സാമൂഹിക നടപടികളും ക്രമീകരിക്കുന്നതിനുള്ള മാനദണ്ഡം” എന്ന വിഷയത്തിൽ ലോകാരോഗ്യ സംഘടന അതിന്റെ മാർഗ്ഗനിർദ്ദേശ കുറിപ്പിൽ സംശയിക്കപ്പെടുന്ന കോവിഡ് -19 കേസുകളിൽ സമഗ്രമായ നിരീക്ഷണം നടത്താൻ നിർദ്ദേശിച്ചിട്ടുണ്ട്. പ്രതിദിനം ഒരു രാജ്യത്തിന് ദശലക്ഷം ജനസംഖ്യയിൽ 140 ടെസ്റ്റുകൾ  ആവശ്യമാണെന്ന് ലോകാരോഗ്യ സംഘടന ഉപദേശിച്ചു. എല്ലാ സംസ്ഥാനങ്ങളും കേന്ദ്രഭരണ പ്രദേശങ്ങളും ലോകാരോഗ്യ സംഘടന മാർഗ നിർദേശ പ്രകാരമുള്ള ടെസ്റ്റുകളുടെ എണ്ണം കടന്നു.
ദേശീയ ലാബ് ശൃംഖലയുടെ സ്ഥിരമായ വിപുലീകരണവും ടെസ്റ്റിംഗ് നയം ഉറപ്പുവരുത്തി. ഇന്ന് ഗവൺമെൻ്റ് മേഖലയിലെ 1003 ലാബുകളും 580 സ്വകാര്യ ലാബുകളും ഉള്ള 1583 ലാബുകൾ ജനങ്ങൾക്ക് സമഗ്രമായ പരീക്ഷണ സൗകര്യങ്ങൾ ഒരുക്കുന്നു.
ഇതിൽ ഉൾപ്പെടുന്നവ:
• തത്സമയ ആർടി പിസിആർ അടിസ്ഥാനമാക്കിയുള്ള ടെസ്റ്റിംഗ് ലാബുകൾ: 811 
• ട്രൂനാറ്റ് അടിസ്ഥാനമാക്കിയുള്ള ടെസ്റ്റിംഗ് ലാബുകൾ: 651 
• സി ബി എൻ എ എ ടി അടിസ്ഥാനമാക്കിയുള്ള ടെസ്റ്റിംഗ് ലാബുകൾ: 121 
കൊവിഡ്19 അനുബന്ധ സാങ്കേതിക പ്രശ്നങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയെക്കുറിച്ചുള്ള ആധികാരികവും പുതുക്കിയതുമായ എല്ലാ വിവരങ്ങൾക്കും പതിവായി സന്ദർശിക്കുക: https://www.mohfw.gov.in
(
മന്ത്രിസഭ
ജ്യോതിശാസ്ത്ര മേഖലയിൽ, ഇന്ത്യ- സ്പെയിൻ സഹകരണത്തിനുള്ള ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ജ്യോതിശാസ്ത്ര മേഖലയിൽ ശാസ്ത്ര,സാങ്കേതിക വിദ്യകൾ വികസിപ്പിക്കുന്നതിന് സ്പെയിനുമായി സഹകരിച്ച് പ്രവർത്തിക്കാനുള്ള ധാരണപത്രം ഒപ്പിടുന്നത് സംബന്ധിച്ച്, ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം വിലയിരുത്തി.ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോ ഫിസിക്സ് , സ്പെയിനിലെ ഇൻസ്റ്റിറ്റ്യൂട്ടോ ഡി ആസ്ട്രോഫിസിക്ക കനേറിയസ് , ഗ്രാൻടെക്കാൻ  എന്നിവയുമായാണ് ധാരണപത്രം ഒപ്പിടുന്നത്.
പുതിയ ശാസ്ത്രീയ ഫലങ്ങൾ, നവീന സാങ്കേതികവിദ്യകൾ,ശാസ്ത്രീയ സംവാദത്തിലൂടെയും പരിശീലനത്തിലൂടെയും വിഭവശേഷി വികസനം, സംയോജിത ശാസ്ത്രീയ പദ്ധതികൾ എന്നിവയാണ് ധാരണപത്രത്തിനു കീഴിൽ നടപ്പാക്കാനുദ്ദേശിക്കുന്ന പ്രവർത്തനങ്ങൾ.
ധാരണാപത്രത്തിന് കീഴിലെ സംയോജിത ഗവേഷണപ്രവർത്തനങ്ങൾ, പരിശീലന പരിപാടികൾ,കോൺഫറൻസുകൾ, സെമിനാറുകൾ എന്നിവയിൽ പങ്കെടുക്കുന്നതിന്, ശാസ്ത്രമേഖലയിലെ കഴിവിന്റെയും പ്രവർത്തിപരിചയത്തിന്റെ അടിസ്ഥാനത്തിൽ, യോഗ്യരായ ശാസ്ത്രജ്ഞർ, സാങ്കേതിക വിദഗ്ധർ, വിദ്യാർഥികൾ എന്നിവർക്ക് അവസരം ലഭിക്കും. സെഗ്മെന്റഡ് ടെലസ്കോപ് സാങ്കേതികവിദ്യ, റോബോട്ടിക് ടെലിസ്കോപ്പ് തുടങ്ങി ഭാവിയിലേക്ക് പ്രയോജനപ്രദമായ നൂതന മേഖലകളിൽ സഹകരിച്ച് പ്രവർത്തിക്കാനാണ് ധാരണ പത്രത്തിലൂടെ ലക്ഷ്യമിടുന്നത്.
ആഭ്യന്തരകാര്യ മന്ത്രാലയം
കടകൾ തുറക്കുന്നതു സംബന്ധിച്ചുള്ള ഉത്തരവിൽ വ്യക്തത വരുത്തി
ലോക്ക് ഡൗൺ കാലയളവിൽ കടകൾ തുറക്കാൻ അനുവദിക്കുന്നതിനുള്ള പരിഷ്കരിച്ച പൊതു മാർഗ്ഗനിർദ്ദേശങ്ങളിലെ ഭേദഗതികൾ സംബന്ധിച്ച് കേന്ദ്ര ആഭ്യന്തര മന്ത്രാലയം ഇന്നലെ ഉത്തരവ് പുറപ്പെടുവിച്ചു:
https://pib.gov.in/PressReleaseIframePage.aspx?PRID=1618049
ഉത്തരവിൽ ഇക്കാര്യങ്ങൾ വ്യക്തമാക്കുന്നു:ഷോപ്പിംഗ് മാളുകളൊഴികെ ഗ്രാമപ്രദേശങ്ങളിലെ എല്ലാ കടകളും തുറക്കാൻ അനുവാദമുണ്ട്.നഗരങ്ങളിൽ, താമസകേന്ദ്രങ്ങൾക്കു സമീപത്തുള്ള എല്ലാ കടകളും തുറക്കാൻ അനുവാദമുണ്ട്. മാർക്കറ്റുകളിലെയും കച്ചവടകേന്ദ്രങ്ങളിലെയും കടകളും ഷോപ്പിംഗ് മാളുകളും തുറക്കാൻ അനുവാദമില്ല.
ഇ കൊമേഴ്സ് കമ്പനികളിലൂടെ അവശ്യവസ്തുക്കൾ മാത്രം വിൽപ്പനക്കുള്ള അനുവാദം തുടരും.
ദേശീയതലത്തിൽ കോവിഡ് 19 നിയന്ത്രണത്തിനുള്ള മാർഗനിർദ്ദേശങ്ങളിൽ വ്യക്തമാക്കിയ പ്രകാരം മദ്യവും മറ്റ് അനുബന്ധവസ്തുക്കളുടെയും വിൽപ്പന നിരോധിച്ചിരിക്കുന്നതായി ആവർത്തിച്ച് വ്യക്തമാക്കുന്നു.
പുതുക്കിയ ഏകീകൃത മാർഗ്ഗനിർദ്ദേശങ്ങളിൽ വ്യക്തമാക്കിയതു പോലെയുള്ള ഗ്രാമ, നഗര മേഖലകളാണെങ്കിലും അതത് സംസ്ഥാനങ്ങളോ കേന്ദ്രഭരണപ്രദേശങ്ങളോ വിലക്കപ്പെട്ട പ്രദേശങ്ങളായി പ്രഖ്യാപിച്ചിട്ടുള്ള ഇടങ്ങളിലെ കടകൾ തുറക്കാൻ അനുവദിക്കില്ല.
ന്യൂനപക്ഷകാര്യ മന്ത്രാലയം
കൊവിഡ് വ്യാപനത്തിന്റെ പശ്ചാത്തലത്തില് വിശുദ്ധ റമദാന് മാസത്തില് സാമൂഹിക അകലവും ലോക് ഡൗണ് മാര്ഗനിര്ദേശങ്ങളും കൃത്യമായി പാലിക്കണമെന്ന് രാജ്യത്തെ മുസ്ലീങ്ങളോട് കേന്ദ്ര മന്ത്രി മുഖ്താര് അബ്ബാസ് നഖ്വി.
ന്യൂഡല്ഹി, ഏപ്രില് 13, 2020:
(കൊവിഡ് വ്യാപനത്തിന്റെ പശ്ചാത്തലത്തില് വിശുദ്ധ റമദാന് മാസത്തിലും സാമൂഹിക അകലവും ലോക് ഡൗണ് മാര്ഗനിര്ദേശങ്ങളും കൃത്യമായി പാലിക്കണമെന്ന് രാജ്യത്തെ മുസ്ലീങ്ങളോട് കേന്ദ്ര ന്യൂനപക്ഷകാര്യ മന്ത്രി ശ്രീ. മുഖ്താര് അബ്ബാസ് നഖ് വി അഭ്യര്ത്ഥിച്ചു. ഈ മാസം 24നു റമദാന് വ്രതകാലം തുടങ്ങാനിടയുള്ള പശ്ചാത്തലത്തിലാണ് ഇത്. നോമ്പുമായി ബന്ധപ്പെട്ട നമസ്കാരങ്ങളും മറ്റു പ്രാര്ത്ഥനകളും വീടിനുള്ളില് മാത്രമായി ഒതുക്കണം എന്ന് അദ്ദേഹം അഭ്യര്ത്ഥിച്ചു.
റമദാന് കാലത്ത് സാമൂഹിക അകലം പാലിക്കുകയും ലോക് ഡൗണ് മാര്ഗ്ഗനിര്ദേശങ്ങള് വിട്ടുവീഴ്ചയില്ലാതെ പാലിക്കുകയും ചെയ്യുന്നുവെന്ന് ഉറപ്പു വരുത്താന് വിവിധ സമുദായ നേതാക്കളോടും വിവിധ മത, സാമൂഹിക സംഘടനാ പ്രതിനിധികളോടും സംസ്ഥാന വഖഫ് ബോര്ജ് ഭാരവാഹികളോടും അഭ്യര്ത്ഥിച്ചതായി അദ്ദേഹം അറിയിച്ചു. കേന്ദ്ര വഖഫ് കൗണ്സില് ചെയര്മാന് കൂടിയാണ് ശ്രീ. നഖ്വി. റമദാനിലും മുഴുവന് അനുഷ്ഠാനങ്ങളും പ്രാര്ത്ഥനകളും വീടിനുള്ളില് മാത്രം നിര്വഹിക്കുന്നുവെന്ന് അവര് ഉറപ്പു വരുത്തണം.
റമദാനില് ആളുകള് കൂട്ടം ചേര്ന്നു മതപരമായ അനുഷ്ഠാനങ്ങള് നിര്വഹിക്കുന്നില്ല എന്ന് ഫലപ്രദമായി ഉറപ്പുവരുത്താന് കേന്ദ്ര വഖഫ് കൗണ്സില് മുഖേന സംസ്ഥാന വഖഫ് ബോര്ഡുകള്ക്കു നിര്ദേശം നല്കിയിട്ടുണ്ട്.
ഏപ്രില് 8നും 9നും ശാബ്- ഇ- ബറാഅത്ത് ആചരണം വീടുകളില്ത്തന്നെ നിര്വഹിക്കുന്നുവെന്ന് ഉറപ്പാക്കാന് രാജ്യത്തെ മുസ്ലീങ്ങളുടെ മത, സാമൂഹിക സംഘടനകള് ക്രിയാത്മകവും ഫലപ്രദവുമായ നടപടികള് സ്വീകരിച്ചെന്നു ശ്രീ. നഖ്വി പറഞ്ഞു. കൊറോണ പകര്ച്ചവ്യാധിയുടെ പശ്ചാത്തലത്തില് സ്വീകരിച്ച ആ നടപടി അത്യന്തം അഭിനന്ദനാര്ഹമായിരുന്നു.
കോവിഡിന്റെ പശ്ചാത്തലത്തില് രാജ്യത്തെ മുഴുവന് ക്ഷേത്രങ്ങളിലെയും മുസ്ലിം പള്ളികളിലെയും ഗുരുദ്വാരകളിലെയും ക്രിസ്ത്യന് പള്ളികളിലെയും മറ്റ് ആരാധനാലയങ്ങളിലെയും മുഴുവന് ചടങ്ങുകളും റദ്ദാക്കിയിരിക്കുകയാണ് എന്ന് അദ്ദേഹം ചൂണ്ടിക്കാട്ടി. ലോക് ഡൗണ്, സാമൂഹിക അകലം പാലിക്കല് മാര്ഗ്ഗനിര്ദേശങ്ങള് ഫലപ്രദമായാണ് നിര്വഹിക്കുന്നത്.
റമാദാനില് പള്ളികളിലെ സംഘടിത നമസ്കാരത്തിനും സമൂഹ നോമ്പുതുറക്കല് ഉള്പ്പെടെയുള്ളവയ്ക്കും വന്തോതില് ആളുകള് കൂട്ടം ചേരുന്ന പാരമ്പര്യമാണ് ഇന്ത്യയിലെ മുസ്ലീങ്ങളുടേത് എന്ന് മന്ത്രി പറഞ്ഞു. എന്നാല് കോവിഡ് മൂലം കേന്ദ്രവും വിവിധ സംസ്ഥാന ഗവണ്മെന്റുകളും നടപ്പാക്കിയ ലോക് ഡൗണ്, സാമൂഹിക അകലം പാലിക്കല് നടപടികള് ഇത്തവണ ഈ കൂട്ടം ചേരലിനു അനുവദിക്കുന്നില്ല. വിശുദ്ധ മാസത്തില് ഈ പരിമിതി തിരിച്ചറിഞ്ഞു മുസ്ലിം സമുദായം പ്രവര്ത്തിക്കുമെന്ന് ശ്രീ. മുഖ്താര് അബ്ബാസ് നഖ്വി പ്രത്യാശ പ്രകടിപ്പിച്ചു.
മന്ത്രിസഭ
സെബിയുംയുകെയിലെ ഫിനാന്ഷ്യല് കണ്ടക്റ്റ് അതോറിറ്റിയും തമ്മില് ഒപ്പുവച്ച യൂറോപ്യന് യൂണിയന് സമാന്തര നിക്ഷേപ ഫണ്ട് കൈകാര്യകര്തൃമാര്ഗ്ഗനിര്ദേശ  ധാരണാപത്രം പുതുക്കാന് മന്ത്രിസഭാ യോഗത്തിന്റെ അനുമതി
സെക്യൂരിറ്റീസ്ആന്റ് എക്സ്ചേഞ്ച് ബോര്ഡ്ഓഫ് ഇന്ത്യ യുംയുകെയിലെ ഫിനാന്സ് കണ്ടക്റ്റ് അതോറിറ്റിയും  തമ്മില് ഒപ്പുവച്ച യൂറോപ്യന് യൂണിയന് സമാന്തര നിക്ഷേപ ഫണ്ട്കൈകാര്യകര്തൃമാര്ഗ്ഗനിര്ദേശ  ധാരണാപത്രം പുതുക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. 2020 ജനുവരി 31നു യുകെയൂറോപ്യന് യൂണിയനില് നിന്ന് പുറത്തുപോയ സാഹചര്യത്തിലാണ്ഇത്.
പ്രധാന ഫലപ്രാപ്തി
2020 ജനുവരി 31ന് യുകെയൂറോപ്യന് യൂണിയനില് നിന്നു പുറത്തുവന്നു. അതിനു മുമ്പ്ുതന്നെ പുതുക്കിയ ധാരണാപത്രം ഒപ്പുവച്ചില്ലെങ്കില് പരസ്പരമുള്ള ഇടപാടുകള് പ്രതിസന്ധിയിലാകും എന്ന് യുകെയിലെ എഫ്സിഎ സെബിയെഅറിയിച്ചു. അതിന്റെ അടിസ്ഥാനത്തില് എത്രയുംവേഗം പുതുക്കിയ ധാരണാപത്രം ഒപ്പുവയ്ക്കാനും അഭ്യര്ത്ഥിച്ചു. നിലവില്മാറിയ സാഹചര്യം ഇന്ത്യയിലെ തൊഴിലിനെഇത് ഏതെങ്കിലുംവിധത്തില് ബാധിക്കുമെന്ന് കരുതുന്നില്ല.
പശ്ചാത്തലം
എഐഎഫ്എംഡിക്കു കീഴില് യൂറോപ്യന് യൂണിയന്റെയുംയൂറോപ്യന് യൂണിയന് ഇതര അധികൃതരുടെയും ഇടയില് മതിയായ സഹകരണ സംവിധാനം ഉണ്ടാക്കുന്നതിന് എഫ്സിഎ ഉള്പ്പെടെ 27 യൂറോപ്യന് യൂണിയന് ഏജന്സികളുമാി സെബി 2014 ജൂലൈ 28നു ധാരണാപത്രം ഒപ്പുവച്ചിരുന്നു. യുകെയൂറോപ്യന് യൂണിയനില് നിന്നു പിന്മാറിയ സാഹചര്യത്തില്, നിലവിലെ ധാരണാപത്രംയൂറോപ്യന് യൂണിയന് നിയമങ്ങള്ക്കു വിധേയമാണെന്നുംയുകെയിലെ ബന്ധപ്പെട്ട നിയമത്തിന്റെ അടിസ്ഥാനത്തില് മതിയായ മാറ്റങ്ങള് വരുത്തി ധാരണാപത്രം പുതുക്കണംഎന്നും എഫ്സിഎ സെബിക്ക് നോട്ടീസ്അയച്ചു.
(PSR/MRD
ഇന്ത്യ ഗവൺമെന്റിന്റെ വിവിധ മന്ത്രാലയങ്ങൾവകുപ്പുകൾ ഏജൻസികൾ എന്നിവ നൽകുന്ന പുരസകാരങ്ങൾ ഒരു പ്ലാറ്റ്ഫോമിൽ കൊണ്ടുവരുന്നതിനായി ഒരു പൊതുവായ രാഷ്ട്രീയ പുരസ്കാർ പോർട്ടൽ  വികസിപ്പിച്ചിട്ടുണ്ട്. ഇതിലൂടെ ഗവണ്മെന്റ് സുതാര്യതയും പൊതു പങ്കാളിത്തവും  ഉറപ്പുവരുത്തുന്നു. ഈ പോർട്ടലിലൂടെ എല്ലാ പൗരന്മാർക്കും/സംഘടനകൾക്കും, വ്യക്തികളെയും/സംഘടനകളെയും ഇന്ത്യ ഗവൺമെന്റിന്റെ വിവിധ പുരസ്കാരങ്ങൾക്കായി നാമനിർദ്ദേശം ചെയ്യാൻ കഴിയും.
ഇപ്പോൾ നാമനിർദേശം/ശുപാർശ നൽകാൻ സാധിക്കുന്ന അവാർഡുകൾ ഇവയാണ്:
i. പദ്മ പുരസ്കാരങ്ങൾ - അവസാന തീയതി - 15/09/2022
ii. ഡിജിറ്റൽ ഇന്ത്യ പുരസ്കാരങ്ങൾ 2022 - അവസാന തീയതി -15/09/2022
iii. വനശാസ്ത്രത്തിലെ മികവിനുള്ള ദേശിയ പുരസ്കാരം 2022 - അവസാന തീയതി - 30/09/2022
iv. ദേശിയ ഗോപാൽ രത്ന പുരസ്കാരം 2022 - അവസാന തീയതി - 30/09/2022
v. ദേശിയ ജല പുരസ്കാരങ്ങൾ 2022 - അവസാന തീയതി - 15/09/2022
vi. നാരി ശക്തി പുരസ്കാരം 2023 - അവസാന തീയതി - 31/10/2022
vii. സുഭാഷ് ചന്ദ്ര ബോസ് ആപധ പ്രബന്ധൻ പുരസ്കാരം 2023 - അവസാന തീയതി - 30/09/2022
viii. ജീവൻ രക്ഷ പദക് - അവസാന തീയതി - 30/09/2022
വിശദ വിവരങ്ങൾക്കും നാമനിർദ്ദേശം നൽകുന്നതിനും, രാഷ്ട്രീയ പുരസ്കാർ പോർട്ടൽ  സന്ദർശിക്കുക.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 8, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 439 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 25,178 പേർ.
സജീവ കേസുകൾ ഇപ്പോൾ 0.06% ആണ്.
രോഗമുക്തി നിരക്ക് ഇപ്പോൾ 98.76% ആണ്.
കഴിഞ്ഞ 24 മണിക്കൂറിനിടെ 3,861 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,14,599 ആയി.
കഴിഞ്ഞ 24 മണിക്കൂറിൽ 1,839 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 2.49%.
പ്രതിവാര പോസിറ്റിവിറ്റി നിരക്ക് 2.17%.
ആകെ നടത്തിയത് 92.77 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 73,760 പരിശോധനകൾ.
പ്രധാനമന്ത്രിയുടെ ഓഫീസ്
യുനെസ്കോയുടെ ലോക പൈതൃക പട്ടികയിൽ ഹൊയ്സാലമാരുടെ വിശുദ്ധ സമൂഹത്തെ ഉൾപ്പെടുത്തിയതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
യുനെസ്കോയുടെ ലോക പൈതൃക പട്ടികയിൽ ഹൊയ്സാലമാരുടെ വിശുദ്ധ സമൂഹത്തെ ഉൾപ്പെടുത്തിയതിനെ പ്രധാനമന്ത്രി അഭിനന്ദിച്ചു
യുനെസ്കോയുടെ ‘എക്സ്’ പോസ്റ്റ് പങ്കുവച്ചു പ്രധാനമന്ത്രി കുറിച്ചതിങ്ങനെ:
“ഇന്ത്യയുടെ അഭിമാനം കൂടുതൽ വർധിച്ചു!
ഹൊയ്സാലമാരുടെ മഹത്തായ വിശുദ്ധ സമൂഹങ്ങൾ യുനെസ്കോയുടെ ലോക പൈതൃക പട്ടികയിൽ ഉൾപ്പെട്ടിരിക്കുന്നു. ഹൊയ്സള ക്ഷേത്രങ്ങളുടെ കാലാതീതമായ സൗന്ദര്യവും ഗഹനമായ കാര്യങ്ങളും ഇന്ത്യയുടെ സമ്പന്നമായ സാംസ്കാരിക പൈതൃകത്തിന്റെയും നമ്മുടെ പൂർവികരുടെ അസാധാരണമായ കരകൗശല വൈദഗ്ധ്യത്തിന്റെയും തെളിവാണ്.”
NS
(
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 04.09.2020
ഇതുവരെ:
- cm-Py-¯v tcm-K-ap-à-cp-sS F®w 30 e£w Ihnªp
- shânteädp-I-fn-epÅXv 0.5% ല് Xmsg tcmKnIÄ, sF-knbpIfnല് 2%, HmIvknP³
- ]n-´p-W-th--Xv 3.5 i-X-am-\¯nല് Xmsg tcmKn-IÄ
- tIm-hn-Uv 19 apàn \nc¡v 77.15%
- Nn-In-Õ-bn-ep-ÅXv  Ipd-ªp, B-sI tcm-K-_m-[n-X-cpsS 21.11% am-{X-w
- XpSÀ¨bm-bn c-mw Zn-h-khpw ]-cn-tim-[n-¨Xv 11.70 e£¯ne[nIw km¼n-fpIÄ
- {]XnZn-\ tcm-K-Øn-co-I-c-W-\n-c¡v 7.5 iXam\¯nepw B-sI \n-c¡v 8.5 iXam\¯nepw Xm-sg
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
രാജ്യത്ത് കോവിഡ് രോഗമുക്തരുടെ എണ്ണം 30 ലക്ഷം കവിഞ്ഞു: കഴിഞ്ഞ 24 മണിക്കൂറിനുള്ളില് 66,659 കോവിഡ് -19 ബാധിതരാണ് രാജ്യത്ത് സുഖം പ്രാപിച്ചത്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1651357
കോവിഡ് പരിശോധനയില് പുതിയ ഉയരങ്ങള് താണ്ടി ഇന്ത്യ; തുടര്ച്ചയായ രണ്ടാംദിവസവും നടത്തിയത് 11.70 ലക്ഷത്തിലധികം കോവിഡ് പരിശോധനകള്; പ്രതിദിന രോഗസ്ഥിരീകരണനിരക്ക് 7.5 ശതമാനത്തിലും ആകെ നിരക്ക് 8.5 ശതമാനത്തിലും താഴെ: രാജ്യത്ത് ആകെ നടത്തിയ പരിശോധനകള് 4.7 കോടിയോട് അടുക്കുന്നു . 1.74 % ആണ് നിലവില് രാജ്യത്തെ കോവിഡ് മരണനിരക്ക്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1651251
ഐപിഎസ് പ്രൊബേഷണര്മാരുമായി സംവദിച്ച് പ്രധാനമന്ത്രി: കോവിഡ് 19 മഹാമാരിക്കാലത്ത് പൊലീസിന്റെ 'മാനുഷികവശം' പുറത്തുവന്നു: പ്രധാനമന്ത്രി
വിശദാംശങ്ങള്ക്ക്: https://pib.gov.in/PressReleasePage.aspx?PRID=1651360
യു.എസ്.-ഐ.എസ്.പി.എഫിന്റെ യു.എസ്.-ഇന്ത്യ 2020 ഉച്ചകോടിയില് പ്രധാനമന്ത്രി മുഖ്യ പ്രഭാഷണം നടത്തി
വിദേശ നിക്ഷേപം ആകര്ഷിക്കുന്ന മുന്നിര രാജ്യമായി മാറുകയാണ് ഇന്ത്യയെന്നും ഈ വര്ഷം ഇന്ത്യക്ക് 2000 കോടി ഡോളര് വിദേശ നിക്ഷേപം ലഭിച്ചുവെന്നും പ്രധാനമന്ത്രി
വിശദാംശങ്ങള്ക്ക്: https://pib.gov.in/PressReleasePage.aspx?PRID=1651200
യു.എസ്.-ഐ.എസ്.പി.എഫ് യു.എസ്-ഇന്ത്യാ ഉച്ചകോടി 2020ല് പ്രധാനമന്ത്രി നടത്തിയ മുഖ്യപ്രഭാഷണത്തിന്റെ പരിഭാഷ
വിശദാംശങ്ങള്ക്ക്: https://pib.gov.in/PressReleasePage.aspx?PRID=1651201
രാജ്യത്തിന്റെ കയറ്റുമതിയും ഇറക്കുമതിയും മികച്ച പ്രതികരണം നല്കുന്നുവെന്ന് ശ്രീ പീയുഷ് ഗോയല് പറയുന്നു; വ്യാപാരക്കമ്മി കുറയുന്നു: എംഇെഎസിനായി രണ്ട് കോടി രൂപ നിക്ഷേപിക്കുന്നത് 98% കയറ്റുമതിക്കാരെയും ബാധിക്കില്ലെന്നും മന്ത്രി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1651202
04.09.2020 വരെയുള്ള കണക്കനുസരിച്ച് ഖാരിഫ് വിളകള് 1095.38 ലക്ഷം ഹെക്ടര് എന്ന റെക്കോര്ഡ് വിസ്തീര്ണത്തില് പയര്വര്ഗങ്ങള്, നാടന് ധാന്യങ്ങള്, ചോളം, എണ്ണക്കുരു എന്നിവയുടെ വിതയ്ക്കല് ഏറെക്കുറെ അവസാനിക്കുമ്പോഴും നെല്ലുല്പ്പാദനം തുടരുന്നു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1651248
യുവജനകാര്യ, കായിക മന്ത്രാലയം
ദേശീയ അമ്പെയ്ത്ത് താരം ഗോഹെല ബോറോ ചികിത്സാ സഹായമായി അഞ്ച് ലക്ഷം രൂപ അനുവദിച്ചു
ദേശീയ അമ്പെയ്ത്ത് താരം കുമാരി ഗോഹെല ബോറോയ്ക്ക് വൈദ്യ സഹായമായി അഞ്ചുലക്ഷം രൂപ കേന്ദ്ര യുവജനകാര്യ സ്പോര്ട്സ് സഹമന്ത്രി കേണല് രാജ്യവര്ധന് റാത്തോഡ് അനുവദിച്ചു. കായിക താരങ്ങള്ക്കായുള്ള പണ്ഡിറ്റ് ദീന് ദയാല് ഉപാധ്യായ ദേശീയ ക്ഷേമ നിധിയില് നിന്നാണ് ഈ ധനസഹായം അനുവദിച്ചിട്ടുള്ളത്. ഇക്കൊല്ലം ജനുവരിയില് അനുവദിച്ച 3.37 ലക്ഷം രൂപയ്ക്ക് പുറമെയാണ് ഈ സഹായം.
(ക്രൊക്രജാറിലെ അങ്കുരി ഗ്രാമത്തില് ഒരു പാവപ്പെട്ട കുടുംബത്തിലെ അംഗമായ ഗോഹെല ബോറോ ശരീരത്തിന്റെ പ്രതിരോധ സംവിധാനത്തെ ബാധിക്കുന്ന സിസ്റ്റമിക് ലൂപ്സ് എറിതീമാറ്റോസസ് രോഗബാധിതയാണ്.
ND MRD – 568
രാജ്യരക്ഷാ മന്ത്രാലയം
പസഫിക് എയർ ചീഫ്സ് സിമ്പോസിയം 2021 
ന്യൂ ഡൽഹി, സെപ്റ്റംബർ 03, 2021
ഹവായിയിലെ ജോയിന്റ് ബേസ് പേൾ ഹാർബർ-ഹിക്കമിൽ 2021 ഓഗസ്റ്റ് 30 മുതൽ സെപ്റ്റംബർ 02 വരെ നടന്ന പസഫിക് എയർ ചീഫ്സ് സിമ്പോസിയം 2021  ൽ വ്യോമ സേന മേധാവി എയർ ചീഫ് മാർഷൽ ആർ. കെ. എസ്. ഭദൗരിയ പങ്കെടുത്തു.
"പ്രാദേശിക സ്ഥിരതയിലേക്കുള്ള തുടർച്ചയായ സഹകരണം" എന്ന പ്രമേയം ആസ്പദമാക്കി നടന്ന പരിപാടിയിൽ ഇന്തോ-പസഫിക് മേഖലയിലെ രാജ്യങ്ങളിൽ നിന്നുള്ള വ്യോമസേനാ മേധാവികൾ പങ്കെടുത്തു. സിമ്പോസിയത്തിന്റെ ഡീൻ ആയി എയർ ചീഫ് മാർഷൽ ആർ. കെ. എസ്. ഭദൗരിയയെ നാമനിർദ്ദേശം ചെയ്തു.
മേഖലാ സുരക്ഷ, വ്യോമ മേഖല അവബോധത്തിന്റെ പ്രാധാന്യം, മാനുഷിക, ദുരന്ത നിവാരണ പ്രവർത്തനങ്ങൾക്കായുള്ള വ്യോമസേനയുടെ സഹകരണം തുടങ്ങി വിവിധ വിഷയങ്ങളെക്കുറിച്ചുള്ള പാനൽ ചർച്ചകൾ, മുഖ്യപ്രഭാഷണങ്ങൾ എന്നിവ സിമ്പോസിയതിന്റെ ഭാഗമായി നടന്നു.
കൂടാതെ, മറ്റ് പതിനൊന്ന് രാജ്യങ്ങളിൽ നിന്നുള്ള വ്യോമ സേന മേധാവികളുമായി പ്രതിരോധ സഹകരണവും സുരക്ഷയും സംബന്ധിച്ച് എയർ ചീഫ് മാർഷൽ ഉഭയകക്ഷി, ബഹുരാഷ്ട്ര കൂടിക്കാഴ്ചകൾ നടത്തി.
സമാന ചിന്താഗതിക്കാരായ രാജ്യങ്ങളുമായുള്ള പരസ്പര ധാരണയും ബന്ധവും വർദ്ധിപ്പിക്കുന്നതിനുള്ള അവസരം PACS 2021 ലെ പങ്കാളിത്തത്തിലൂടെ സാധ്യമായി.
RRTN/SKY
ഗിരിവര്ഗ്ഗകാര്യ മന്ത്രാലയം
എസ്സി/എസ്ടി വിഭാഗത്തിൽ പെട്ടവർക്കെതിരായ അതിക്രമങ്ങൾക്കെതിരെ ദേശീയ ഹെൽപ്പ്ലൈൻ ആരംഭിച്ചു – ടോൾ ഫ്രീ നമ്പർ - 14566
ന്യൂഡൽഹി ,ഡിസംബർ 13, 2021
കേന്ദ്ര സാമൂഹ്യനീതി, ശാക്തീകരണ മന്ത്രി ഡോ. വീരേന്ദ്ര കുമാർ ഇന്ന് പട്ടികജാതി, പട്ടികവർഗ വിഭാഗങ്ങളിൽ പെട്ടവർക്കെതിരായ അതിക്രമങ്ങൾക്കെതിരെ ദേശീയ ഹെൽപ്പ് ലൈൻ  ആരംഭിച്ചു. രാജ്യത്തുടനീളം "14566" എന്ന ടോൾ ഫ്രീ നമ്പറിൽ ഹെൽപ്പ് ലൈൻ ഹിന്ദിയിലും ഇംഗ്ലീഷിലും സംസ്ഥാന/കേന്ദ്ര ഭരണ പ്രദേശങ്ങളുടെ പ്രാദേശിക ഭാഷകളിലും ഇപ്പോൾ മുഴുവൻ സമയവും ലഭ്യമാണ്.
ഹെൽപ്പ്ലൈൻ നമ്പർ രാജ്യത്ത് പട്ടികജാതി ,പട്ടികവർഗ  നിയമം1989, ശരിയായ രീതിയിൽ നടപ്പിലാക്കുന്നത് ഉറപ്പാക്കും. എല്ലാ ടെലികോം സേവന ദാതാക്കളുടെയും മൊബൈൽ കണക്ഷൻ വഴിയോ ലാൻഡ് ലൈൻ നമ്പറിൽ നിന്നോ വോയ്സ് കോൾ /VOIP വഴിയോ ഈ സേവനം ലഭ്യമാകും . മൊബൈൽ ആപ്ലിക്കേഷനും ലഭ്യമാണ്.
ഹെൽപ്പ് ലൈനിന്റെ സവിശേഷതകൾ:-
• പരാതികൾ പരിഹരിക്കൽ: 1955ലെ പിസിആർ ആക്ട്, 1989ലെ പിഒഎ നിയമം എന്നിവ പാലിക്കാത്തത് സംബന്ധിച്ച് ഇര/പരാതിക്കാരൻ/എൻജിഒകളിൽ നിന്ന് ലഭിക്കുന്ന ഓരോ പരാതിയ്ക്കും ഡോക്കറ്റ് നമ്പർ നൽകും.
• ട്രാക്കിംഗ് സിസ്റ്റം: പരാതിയുടെ നിലവിലെ അവസ്ഥ ഓൺലൈനായി ട്രാക്ക് ചെയ്യാവുന്നതാണ്.
• നിയമങ്ങൾ പാലിക്കൽ: ഇരയുമായി ബന്ധപ്പെട്ട നിയമങ്ങളിലെ എല്ലാ വ്യവസ്ഥകളും നിരീക്ഷിക്കുകയും,സംസ്ഥാന / കേന്ദ്ര ഭരണ പ്രദേശങ്ങളിൽ ഈ നിയമം നടപ്പാക്കുന്ന അധികാരികളുമായി സന്ദേശങ്ങൾ / ഇ-മെയിലുകളുടെ രൂപത്തിൽ ആശയവിനിമയം / ഓർമ്മപ്പെടുത്തലുകൾ നടത്തുകയും നിയമ നിർവഹണം നടത്താൻ പ്രേരിപ്പിക്കുകയും ചെയ്യും .
• സംസ്ഥാനങ്ങൾ/കേന്ദ്ര ഭരണ പ്രദേശങ്ങൾക്കുള്ള ഡാഷ്ബോർഡ്: സംസ്ഥാനങ്ങളുടെ/കേന്ദ്ര ഭരണ പ്രദേശങ്ങളുടെ പ്രധാന പ്രകടന സൂചകങ്ങളും  ഡാഷ്ബോർഡിൽ തന്നെ ലഭ്യമാക്കും.
• പ്രതികരണ സംവിധാനം ലഭ്യമാണ്
• ആശയവിനിമയത്തിന് ഒറ്റ സംവിധാനം എന്ന ആശയം സ്വീകരിച്ചു
IE/SKY
(Visitor Counter : 74
ഷിപ്പിങ് മന്ത്രാലയം
തീരദേശ സമുദ്രഗതാഗത വികസനം
ന്യൂ ഡൽഹി: ഡിസംബർ 08, 2022
ജലഗതാഗതം ലാഭകരവും പരിസ്ഥിതി സൗഹാർദ്ദപരവുമായ ഗതാഗത മാർഗ്ഗമായതിനാൽ, തുറമുഖ, ഷിപ്പിംഗ്, ജലപാത മന്ത്രാലയം സാഗർ മാല പദ്ധതിക്ക് കീഴിൽ നിരവധി റൂട്ടുകളിൽ റോ-റോ/റോ-പാക്സ് സർവീസുകൾ ഏറ്റെടുത്തു. തീരദേശ കപ്പലുകൾക്ക് വിദേശത്തേക്ക് പോകുന്ന കപ്പലുകളെ അപേക്ഷിച്ച് തുറമുഖ ചാർജിൽ 40% കിഴിവ് നൽകുന്നു. കൂടാതെ ബങ്കർ ഇന്ധനത്തിന്റെ ജിഎസ്ടി 18 ശതമാനത്തിൽ നിന്ന് 5 ശതമാനമായി കുറയ്ക്കുക, ഉൾനാടൻ- തീരദേശ ചരക്കുകളുടെ സംയോജനം, ഇന്ത്യൻ ഷിപ്പിംഗ് കമ്പനികൾക്ക് സബ്സിഡി പിന്തുണ, തീരദേശ ചരക്കു കപ്പലുകൾക്ക് ഗ്രീൻ ചാനൽ ക്ലിയറൻസ്, പ്രധാന തുറമുഖങ്ങളിൽ തീരദേശ കപ്പലുകൾക്ക് മുൻഗണന നൽകൽ തുടങ്ങിയവ തീരദേശ ഷിപ്പിംഗും തീരദേശ സമുദ്ര ഗതാഗതവും പ്രോത്സാഹിപ്പിക്കുന്നതിനുള്ള ശ്രമങ്ങളാണ് .
സാഗർമാല പ്രോഗ്രാമിന് കീഴിൽ, പ്രത്യേക തീരദേശ ബർത്തുകൾ, പ്ലാറ്റ്ഫോമുകൾ അല്ലെങ്കിൽ ജെട്ടികൾ എന്നിവയുടെ നിർമ്മാണത്തിനോ നവീകരണത്തിനോ തീരദേശ ബർത്തിന്റെ യന്ത്രവൽക്കരണത്തിനോ കേന്ദ്ര ഗവൺമെന്റ് സഹായം നൽകുന്നു.
റോ-റോ, റോ-പാക്സ് സർവീസിന് വേണ്ടി ശുപാർശ ചെയ്യപ്പെട്ടതും പൂർത്തിയാക്കിയതുമായ അടിസ്ഥാന സൗകര്യ പദ്ധതികളുടെ സംസ്ഥാനം തിരിച്ചുള്ള വിശദാംശങ്ങളും സാഗർമാല പ്രോഗ്രാമിന് കീഴിൽ അനുവദിച്ച ഫണ്ടുകൾ സംബന്ധിച്ച വിശദാംശങ്ങളും അനുബന്ധമായി ചേർത്തിരിക്കുന്നു . കേരളം ഉൾപ്പെടെ 8 സംസ്ഥാനങ്ങളിലായി ഇതുവരെ 14 പദ്ധതികൾ പൂർത്തീകരിച്ചു. 16 എണ്ണം നടപ്പാക്കിവരുന്നു, 25 എണ്ണം നടപ്പാക്കാൻ ലക്ഷ്യമിടുന്നു . 1251.10 കോടി രൂപ അനുവദിക്കുകയും 505 കോടി രൂപ ഇതുവരെ നൽകുകയും ചെയ്തു.
കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ലോക്സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
അനുബന്ധം
|
|
State
|
|
Project Completed
|
|
Under Implementation
|
|
Under Development
|
|
Funds Sanctioned

|
|
Funds released

|
|
Andhra Pradesh
|
|
1
|
|
1
|
|
|
|
40
|
|
35
|
|
Goa
|
|
|
|
|
|
1
|
|
10
|
|
5
|
|
Gujarat
|
|
1
|
|
2
|
|
4
|
|
414.32
|
|
160.16
|
|
Karnataka
|
|
|
|
1
|
|
5
|
|
146.2
|
|
25
|
|
Kerala
|
|
1
|
|
|
|
|
|
7.24
|
|
6.52
|
|
Maharashtra
|
|
9
|
|
12
|
|
11
|
|
484
|
|
208.3
|
|
Odisha
|
|
|
|
|
|
3
|
|
79.98
|
|
0
|
|
Tamil Nadu
|
|
2
|
|
1
|
|
1
|
|
70
|
|
64.94
|
|
Grand Total
|
|
14
|
|
16
|
|
25
|
|
1251.10
|
|
505.00
SKY
(Visitor Counter : 93
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് കോവിഡ്-19 വാക്സിനേഷനുകളുടെ ആകെ എണ്ണം 97.79 കോടി പിന്നിട്ടു
രോഗമുക്തി നിരക്ക് നിലവില് 98.12% ; 2020 നു മാര്ച്ചിനു ശേഷമുള്ള ഏറ്റവും ഉയര്ന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,596 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം  221 ദിവസത്തെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 115-ാം ദിവസവും 3 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 12,05,162 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 97.79 കോടി  പിന്നിട്ടു. 96,88,300 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,75,864
രണ്ടാം ഡോസ് 90,77,901
മുന്നണിപ്പോരാളികള്
ഒന്നാം ഡോസ് 1,83,61,949
രണ്ടാം ഡോസ് 1,55,20,467
18-44 പ്രായപരിധിയിലുള്ളവര്
ഒന്നാം ഡോസ് 39,31,57,500
രണ്ടാം ഡോസ് 11,07,36,109
45-59 പ്രായപരിധിയിലുള്ളവര്
ഒന്നാം ഡോസ് 16,77,59,306
രണ്ടാം ഡോസ് 8,60,28,053
60നുമേല് പ്രായമുള്ളവര്
ഒന്നാം ഡോസ് 10,57,36,587
രണ്ടാം ഡോസ് 6,11,94,047
ആകെ 97,79,47,783
കഴിഞ്ഞ 24 മണിക്കൂറിനുള്ളില് 19,582 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,34,39,331 ആയി.
ദേശീയ രോഗമുക്തി നിരക്ക് 98.12% ആണ്. 2020 മാര്ച്ചിനുശേഷമുള്ള ഏറ്റവും ഉയര്ന്ന നിരക്കാണിത്.
തുടര്ച്ചയായ 113-ാം ദിവസവും 50,000ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/ കേന്ദ്രഭരണപ്രദേശങ്ങളുടെയും നിരന്തരവും കൂട്ടായതു മായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 13,596 പേര്ക്കാണ്. പ്രതിദിന കോവിഡ് കേസുകള് 230 ദിവസത്തിനിടെ ഏറ്റവും താഴ്ന്ന നിലയില്.
നിലവില് രാജ്യത്തു ചികിത്സയിലുള്ളത് 1,89,694 പേരാണ്. കഴിഞ്ഞ 221 ദിവസത്തിലെ ഏറ്റവും കുറഞ്ഞ നിരക്കാണിത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.56 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 9,89,493 പരിശോധനകള് നടത്തി. ആകെ 59.19 കോടിയോളം  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.37 ശതമാനമാണ്. കഴിഞ്ഞ 115 ദിവസമായി ഇത് 3 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 1.37 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 49 ദിവസമായി 3 ശതമാനത്തില് താഴെയാണ്. തുടര്ച്ചയായ 132-ാം ദിവസവും ഇത് 5 ശതമാനത്തില് താഴെയാണ്.